Legal Document

Category: 10

Text:
34. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Φ.35/515 της 9/19 Μαΐου 1994 (ΦΕΚ Β΄ 372) Αύξηση συντάξεων ΤΕΒΕ. 1.Οι συντάξεις που καταβάλλει το ΤΕΒΕ αυξάνονται κατά ποσοστό 15% από 1.1.1994. Τα ποσοστά των αυξήσεων θα υπολογισθούν επί των ποσών των καταβαλλομένων συντάξεων κατά την 31.12.1993. 2.Για το τμήμα σύνταξης άνω του ακαθάριστου ποσού των 220.000 δραχμ. δεν θα χορηγηθεί αύξηση. 3.Τα κατώτερα όρια συντάξεων από 1.1.1994 καθορίζονται σε 64.538 δραχμ. το μήνα για τις συντάξεις λόγω γήρατος - αναπηρίας και σε 53.889 δραχμ. για τις συντάξεις λόγω θανάτου.